Spisak naseljenih ostrva u Hrvatskoj
Ovo je spisak naseljenih ostrva u Hrvatskoj, poredanih po broju stanovnika na dan 31. mart 2001. U hrvatskom dijelu Jadrana ima 698 ostrva, 389 ostrvca i 78 grebena, što hrvatska ostrva čini najbrojnijim u Jadranskom moru i drugim po brojnosti na Sredozemlju (grčko ostrvlje je najbrojnije). Od 698 otoka samo ih je 48 naseljeno u smislu da najmanje jedna osoba boravi na tom ostrvu. Neki izvori ukazuju na to da Hrvatska ima 66 naseljenih ostrva, što je broj ostrva koja na sebi imaju naselja, ali od ostrva s naseljem 19 ih je izgubilo stalne stanovnike kao rezultat stalnog smanjenja broja stanovnika na svim hrvatskim ostrvima zbog slabe ekonomske aktivnosti i preseljavanja najstarijih stanovnika s najopustjelijih ostrva u staračke domove na obližnjim ostrvima. Godine 2012. zabilježeno je da je još jedno hrvatsko ostrvo dobilo stalnog stanovnika – Veliki Budikovac. Hrvatska ostrva naseljena su od vremena antičke Grčke (naprimjer, Hvar je već bio naseljen između 3500. p. n. e. i 2500. p. n. e. kada je Dionizije I iz Sirakuze osnovao tamo koloniju u 4. stoljeću p. n. e.). Glavne industrije na ostrvima su poljoprivreda (primarno vinogradarstvo i maslinarstvo), ribarstvo i turizam. Lokalna ekonomija relativno je nerazvijena, tako da hrvatska vlada pruža razne oblike podrške i zaštite kroz Zakon o otocima da bi stimulirala ekonomiju na njima, što uključuje ukidanje mostarine i jeftinije ili besplatne karte za trajekte za ostrvljane. Legenda gustoće naseljenosti   0–10 st/km²   10–50 st/km²   50–100 st/km²   100–150 st/km²   150+ st/km²